स्वाइन फ्लू के दो संदिग्ध मरीजों की सैंपल रिपोर्ट आई नेगेटिव
स्वाइनफ्लू के दो संदिग्ध मरीजों के सैंपलों की रिपोर्ट नेगेटिव आई है। रिपोर्ट नेगेटिव आने पर सेहत विभाग ने राहत की सांस ली है। इस महीने दो मरीजों में स्वाइन फ्लू के लक्षण सामने आए थे।
इनके सैंपल लिए गए थे और इनकी रिर्पोट की जांच पीजीआई में की गई। पीजीआई की ओर से जारी रिपोर्ट के अनुसार सैंपल नेगेटिव आए है। 24 दिसंबर को गिद्दड़बाहा की रहने वाली एक महिला में स्वाइन फ्लू के लक्षण सामने आए थे। मरीज को इलाज के लिए आदेश मेडिकल कॉलेज में भर्ती करवाया गया था। महिला मरीज के सैंपल लिए गए थे जिसकी रिपोर्ट नेगेटिव आई है। है। 27 दिसंबर को सैनिक छावनी के एमएच अस्पताल में भी एक व्यक्ति में स्वाइन फ्लू के लक्षण सामने आए थे। इसकी रिपोर्ट भी नेगेटिव आई है।
स्वाइन फ्लू को लेकर वर्कशाप का आयोजन
स्वाइनफ्लू को लेकर मंगलवार को सिविल अस्पताल में वर्कशाॅप लगाई गई। स्वाइन फ्लू के लक्षण से लेकर इलाज की जानकारी जिला एपिडिमोलॉजिस्ट डॉ. राजपाल सिंह की ओर से दी गई। वर्कशाॅप में एसएमओ,फार्मासिस्ट और एसआई शामिल थे। इस दौरान सिविल सर्जन डॉ. तेजवंत सिंह रंधावा ने कहा कि स्वाइन फ्लू, मलेरिया से संबंधी लोगों को जागरूक किया जाए। स्वाइन फ्लू को लेकर डरने की जरूरत नहीं है। विभाग के पास पूरे इंतजाम हैं।
^स्वाइन फ्लू के दो संदिग्ध मरीजों के सैंपल सेहत विभाग ने लिए थे। इनकी रिपोर्ट नेगेटिव आई है। डॉ. राजपाल सिंह, जिला एपिडिमोलॉजिस्ट, बठिंडा।
hin_Deva hin_Deva hin_Deva hin_Deva hin_Deva hin_Deva